Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, minbizia dutenentzako osasun-arretari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, 2021eko otsailaren 11rako aurreikusita dagoen Osoko Bilkuran ahoz erantzun dakion.

Pasa den otsailaren 3ko prentsan informazio bat agertu zen, zeinetan Nafarroako Unibertsitatea Klinikako aditu-taldeek ohartarazten baitzuten pandemiak minbizia duten pertsonengan dituen eraginei buruz. Adituen arabera, pandemiak eragina luke minbizirako tratamenduetan, eta horiek sendagarri izatetik aringarriak izatera pasa litezke; horrek pazientearen bizi kalitatean eragina izanen luke.

Aditu-talde honek diagnosi berrien atzerapenaz eta ikerketarako baliabideen murrizketaz ere ohartarazten du.

Nolako eragina ari da izaten pandemia minbizia duten pertsonen diagnosi, tratamendu eta jarraipenean?

Iruñean, 2021eko urtarrilaren 3an

Foru parlamentaria: Marisa De Simón Caballero